Olvasásóra - 4. o.

**1. Kötetlen beszélgetés:**

Hunyd be a szemed, mit látsz magad előtt, ha azt hallod: „otthon”.

Milyen illatokat érzel? Milyen hangokat hallasz?

Mit jelent számodra az otthon?

Van-e olyan tárgy, zug, ami számodra ezt a melegséget, biztonságot, jó érzést jelenti?

Ha egy fiatal elköltözik a szüleitől más városba, vajon hová megy „haza”?

**2. Mit jelentenek számodra a címben szereplő szavak? Milyennek képzeled el a szereplőket? Figyeld a szavak hangulatát!**

**Szómagyarázat:**

**Kalamajka: 1.Nagy zűrzavar**, kavarodás, rendetlen felfordulás, kellemetlen bonyodalom, kár. **2.** *Régies*: **Gyors ütemű tánc**, amely féktelenségig lendületes, heves, korlátot, határt nem ismerő lengyel, illetve ukrán tánc. **3.** *Régies*: **Gyapjúruha**, illetve juhszőrből font fonalból szőtt szövet.

**Terembura:**Régi szitkozódás szépített alakja, akkor használjuk, ha indulatosak vagyunk.

**Hacacáré:1.** **Zajos mulatság**; jókedvű táncos szórakozás. **2.** *Tájszó*: **Rikító ruha**; tarkabarkán színes, túlságosan díszített, agyoncicomázott szövet, ebből készített ruha.

**3. A szöveg önálló olvasása:**

Kik a szereplők, mi a helyszín? Hová indultak a szereplők? Mi volt a céljuk?

Úgy viselkedtek-e, ahogyan a nevük alapján feltételeztük?

**4. Volt-e szövegben olyan szó, amelynek nem ismered a jelentését?**

**Szómagyarázat:**

Kvártély: szállás, lakás

Viskó: kunyhó, szegényes házikó

Vityilló: szegény pórias hajlék, kunyhó

Amorf: alaktalan, formátlan

Kantin: laktanyai vagy üzemi étkező- és ivóhelyiség

Trezor: páncélszekrény, páncélszoba, páncélterem; értékmegőrzésre szolgáló berendezés

Kürtő: a kémény aljának tölcsérszerű kibővülése

Morfondírozik: hosszan gondolkodik egy döntés előtt; sokat tűnődik, töpreng egy helyzeten, problémán, hogy megtegyen-e egy dolgot vagy sem

**5. A szöveg hangos olvasása:**

Hogyan jelenik meg a történetben a hármas szám?

Milyen utakat választhattak volna? Miért tértek vissza mégis az elágazáshoz?

Te melyik utat választottad volna?

Mit hoztak magukkal az otthon építéséhez?

Ezek kézzel fogható dolgok?

Mi teszi otthonná az otthont?

Ha nincsenek emlékek a gyerekkorunkból, ha nincs otthonunk, hogyan tudnánk felnőtt korunkban ilyet létrehozni?

Miért ért haza a három koma?

**6. Rajz készítése: Milyennek képzeled a három koma otthonát?**